Meẓyan seṭṭac n yiseggasen asemi yeffeɣ ɣer umadaɣ yeğğa taɣuri-ines i yellan d asirem n baba-s , mi ara ad nekmmel taɣuri n tefyirt ad d-naf amsawal iḥekku-d amek yebɣa ad iwali mmi-s ar sdat , d win ara ixedmen lewajeb i tmurt-is am atematen-is ijuhden fell-as. Ad naf amsawal yessexdem imyagen yeftin ɣer yizri ilaway ( teẓriḍ , neččeweɣ , teğğiḍ ),deg teɣzi n umdya-agi ad d-naf awal “tura” yemmal-d dakken tasiwelt d tin yellan di lawan amiran, akked imyagen yeftin ɣer wurmir s “Ad”( ad yexdem ). Akken i d-nenna yakan amsawal iḥekku-d ayen yellan lawan-nni d wayen iɛeddan , yefka-d umsawal awal ɣef wayen yellan deg yizri , ɣef wayen seɛeddan akked Fransa imi xdemen anjmuɛ deg uxxam n temsulta , yal wa yettak-d array-is amek ara teseggem tmurt , ɣef waya ad naf tasiwelt d tin yellan ɣer tazwara n tefyirt ɣer yizri .I ban-d waya s ussexdem n yimyagen yeftin ɣer yizri Md: “ teẓram , tessenmten …atg” , imir tuɣal tsiwelt ɣer lewqt amiran imi d-ihedder yiwen wid yellan deg tejmaɛt-nni ɣef temsalt n wegdud aqebayli d akken ilaq ad wweten azrem s aqarru i wakken ad qeḍeɛen ibqayliyen si tmurt , maḥsub ad zewiren s yimedbren imeqqranen am Mulud At Meɛmmer imir ad glun s wiyaḍ , i wakken ad tt-seggem liḥala n tmurt , akken i d-nenna yakan tasiwelt d tin yuɣalen deg wuḥric wis sin ɣer tallit tamirat aya iban-d s ussexdem imeyagen yeftin ɣer wurmir s “Ad” Md: “ad-aɣ-irewin” akked ussexdem namallen n wakud Md: “ass-a”.